stanford-oval/wikipedia huggingface dataset:
עונת 1977/1978 בסרייה א'
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1. | יובנטוס  | 30 | 15 | 14 | 1 | 46 | 17 | 29 | 44 | זכייה בליגה   העפלה לגביע אירופה לאלופות |
| 2. | ויצ'נצה | 30 | 14 | 11 | 5 | 50 | 34 | 16 | 39 | העפלה לגביע אופ"א |
| 3. | טורינו | 30 | 14 | 11 | 5 | 36 | 23 | 13 | 39 | העפלה לגביע אופ"א |
| 4. | מילאן | 30 | 12 | 13 | 5 | 38 | 25 | 13 | 37 | העפלה לגביע אופ"א |
| 5. | אינטר | 30 | 13 | 10 | 7 | 35 | 24 | 11 | 36 | זכייה בגביע איטליה  העפלה לגביע אירופה למחזיקות גביע |
| 6. | נאפולי | 30 | 8 | 14 | 8 | 35 | 31 | 4 | 30 | העפלה לגביע אופ"א |
| 7. | פרוג'ה | 30 | 10 | 10 | 10 | 36 | 35 | 1 | 30 |  |
| 8. | רומא | 30 | 8 | 12 | 10 | 31 | 34 | 3- | 28 |  |
| 9. | אטאלנטה | 30 | 6 | 15 | 9 | 28 | 32 | 4- | 27 |  |
| 10. | הלאס ורונה | 30 | 6 | 14 | 10 | 25 | 30 | 5- | 26 |  |
| 11. | לאציו | 30 | 8 | 10 | 12 | 31 | 38 | 7- | 26 |  |
| 12. | בולוניה | 30 | 7 | 12 | 11 | 21 | 32 | 11- | 26 |  |
| 13. | פיורנטינה | 30 | 7 | 11 | 12 | 28 | 37 | 9- | 25 |  |
| 14. | גנואה | 30 | 5 | 15 | 10 | 23 | 33 | 10- | 25 | ירדה ליגה |
| 15. | פוג'ה | 30 | 8 | 9 | 13 | 28 | 43 | 15- | 25 | ירדה ליגה |
| 16. | פסקארה | 30 | 4 | 9 | 17 | 21 | 44 | 23- | 17 | ירדה ליגה |
כדורגלנים מצטיינים

פאולו רוסי, שחקנה של ויצ'נצה, כבש 24 שערים וזכה בתואר מלך השערים.
סת גודין

| --- | --- |

סת גודין, 2009
 לידה:  10 ביולי 1960 (בן 64) מאונט ורנון, ארצות הברית 
 מדינה:  ארצות הברית 
 עיסוק:  סופר, מרצה ומומחה שיווק
 מקום לימודים:  אוניברסיטת טאפטס, Williamsville East High School, בית הספר לעסקים של אוניברסיטת סטנפורד, אוניברסיטת סטנפורד, בית הספר להנדסה של אוניברסיטת טאפטס 
 שפות היצירה:  אנגלית 
 האתר הרשמי
 
סת גודין (באנגלית: Seth Godin; נולד ב-10 ביולי 1960) הוא סופר, מרצה ואיש שיווק.
קורות חיים

סת גודין הוא מומחה שיווק ואחד הבלוגרים העסקיים הפופולריים בעולם. גודין טבע את המונח שיווק מורשה Permission Marketing – פנייה ללקוח פוטנציאלי לאחר קבלת הסכמה ממנו, בדרך-כלל בעקבות מתן ערך ללקוח לפני ניסיון המכירה. זאת בניגוד לשיווק המקובל בטלוויזיה, שיווק לתיבת הדואר וכו', ובו נעשית פנייה לצרכן ללא בקשה או הסכמה מצידו.
גודין גם טבע את הדימוי פרה סגולה. בהקשר של חברות יצרניות "פרה סגולה" (Purple Cow) היא מוצר או שירות מצוינים או מדהימים, המביאים את הלקוח לשתף אחרים בחוויית הצריכה החיובית, והופכים את החברה, המספקת פרה סגולה, לבחירה המועדפת של לקוחות פוטנציאליים בשוק שלה.
גודין נחשב למומחה בפרזנטציה, ועל-כן הוא מרצה מבוקש.
מיזמים עסקיים

בשנת 1995 גודין השיק את Yoyodyne, שהשתמשה בתחרויות ובמשחקים מקוונים כדי לשווק חברות למשתתפים. באוגוסט 1996 השקיעה Flatiron Partners 4 מיליון דולר ביודיין בתמורה להחזקה של 20%. ב-Yoyodyne פרסם גודין את המאמר Permission Marketing: הופכים זרים לחברים וחברים ללקוחות . ב-1998 הוא מכר את Yoyodyne ל- Yahoo! תמורת כ-30 מיליון דולר והפך לסגן נשיא יאהו לשיווק ישיר.
במרץ 2006 השיק גודין אתר תוכן משתמשים בשם Squidoo . ביולי 2008, סקווידו הפך לאחד מ-500 האתרים מרובי הכניסות בעולם. עם זאת, עד 2014, האתר כבר לא נחשב כדאי כלכלית ונמכר ל-HubPages.
מספריו

סת גודין כתב עד היום מספר רב של ספרים כאשר 19 מתוכם הפכו לרב-מכר.
מספריו שתורגמו לעברית:
פרה סגולה (Purple Cow, 2003), תרגמה מאנגלית: אפרת אביסרור, הוצאת אופוס
להנהיג את השבט (Tribes, 2008), תרגמה מאנגלית: אפרת אביסרור, הוצאת אופוס
ציר האופן (Linchpin, 2010), תרגמה מאנגלית: אפרת אביסרור, הוצאת אופוס
לוותר או להסתער (The Dip: A Little Book That Teaches You When to Quit (and When to Stick), 2007), בהוצאת מטר.
הערות שוליים

↑  דירוג 150 האתרים המשפיעים ביותר בשיווק
↑  http://jcmc.indiana.edu/vol6/issue2/krishnamurthy.html מחקר על שיווק מורשה
↑  פרות הן משעממות, אבל אם ראית בטיול לאירופה פרה סגולה, אתה וכל המשפחה תצטלמו איתה ולא תוכלו שלא לספר עליה לחבריכם
↑  סת גודין בגוגל - כל אנשי השיווק הם רמאים http://video.google.com/videoplay?docid=-6909078385965257294
↑  סת גודין על המצאת הלחם הפרוס
↑  Kuntz, Mary (9 בספטמבר 1998). "Entrepreneur Profiles: Point, Click--And Here's The Pitch: Yoyodyne uses prizes to get you to read those online ads". BusinessWeek. אורכב מ-המקור ב-4 במרץ 2000. נבדק ב-20 בדצמבר 2014. {{cite news}}:  (עזרה)
↑  Yahoo! to Acquire Yoyodyne, Earthweb News, 12 באוקטובר 1998, אורכב מ-המקור ב-2005-02-14 {{citation}}:  (עזרה)
↑  Junnarkar, Sandeep. "Yahoo to buy Yoyodyne". CNET News. נבדק ב-19 בדצמבר 2013. {{cite web}}:  (עזרה)
↑  Yahoo Acquiring Yoyodyne Wired.com. October 12, 1998.
↑  "Speaker: Seth Godin". Business Week's "Ultimate Entrepreneur for the Information Age". Special Libraries Association. 18 ביוני 2008. אורכב מ-המקור ב-4 ביולי 2008. נבדק ב-20 בדצמבר 2014. {{cite web}}:  (עזרה)
↑  Eric Enge Interviews Seth Godin on Stone Temple Consulting. June 20, 2007
↑  Traffic Details: Squidoo.com on Alexa.com. Retrieved July 18, 2008
↑  "Seth Godin's Squidoo Acquired by HubPages". SearchEngineWatch. 19 באוגוסט 2014. {{cite news}}:  (עזרה)
↑  שאלות ותשובות על הספר (עם גאי קוואסאקי http://blog.guykawasaki.com/2007/04/the_big_dip_ten.html
| --- | --- |
בקרת זהויות :  NLI: 987007296367005171  PLWABN: 9810555197905606  BNE: XX1542630  BnF: cb12105300n (data)  CiNii: DA09860915  GND: 122577817  ICCU: UBOV414854  ISNI: 0000 0001 0800 3554  LCCN: n86066316  LNB: 000009903  NDL: 00467259  NKC: xx0053853  NLK: KAC200100540  NTA: 194997677  SUDOC: 029422299  VIAF: 54177997   WorldCat (עם VIAF): 54177997
ספוריט

| --- | --- |

 תכונות המינרל
 הרכב כימי:  Ca5(SiO4)2CO3
 מערך קריסטלוגרפי:  מונוקליני
 צורת הגביש:  הגבישים זעירים אַנהדרליים (גבישים שמישוריהם אינם מפותחים, מעוותים). כמו כן המינרל מופיע כגוש חסר צורה (מסיבי) או גרגרי.
 צבע:  אפור, אפור לבנבן עד אפור לילך
 ברק:  זגוגי עד דמוי שרף
 שקיפות:  שקוף עד שקוף למחצה
 פצילות:  מובחנת על {001}, חלשה על {100}
 שבירה:  בלתי שווה עד שבבית
 קשיות:  5 בסולם מוס
 משקל סגולי:  3.02
 שרטוט:  לבן
 מידע נוסף:  גבישים תאומים פוליסינתטיים ל {001} ו־{101}. תוסס בחומצת מלח מדוללת תוך יצירת משקע סיליקטי צמיג
 מינרלים נלווים:  גהלניט, רנקיניט, מרוויניט, לרניט, וולאסטוניט, טיליאיט, הילברנדיט, פושאגיט, קילכואניט וסקאווטיט
סְפּוּריט הוא מינרל נזוסיליקטי-קרבונטי המכיל סידן שמופיע בסלעים מותמרים בלחץ נמוך ובטמפרטורה גבוהה.
תכונות > הרכב וקריסטלוגרפיה

נוסחת המבנה הכימי של הספוריט היא Ca5(SiO4)2CO3. קיים פולימורף של הספוריט הקרוי פאראספוריט.
הספוריט מתגבש במערכת המונוקלינית, חבורת סימטריות נקודתית "מונוקלינית רגילה"  2/m\  וחבורת סימטריות מרחבית  \mathrm {P} 2_{1}/\mathrm {a} \,\!. הפרמטרים של תא היחידה הם: Å‏a=10.49‏, b=6.7Å‏, c=14.16Å, וגודל זווית β הוא 101.19°.
מבנה הספוריט הוא של ארבעונים מבודדים של SiO4 ושל משולשים שווי צלעות של CO3 המחוברים ביניהם באמצעות אטומי ה-Ca.
פאראספוריט, הפולימורף של ספוריט, אף הוא מונוקליני והפרמטרים של תא היחידה שלו הם: a ו-b זהים לספוריט, אבל c=27.78Å, וגודל זווית β הוא 90.58°.
תכונות > תכונות פיזיקליות

הגבישים זעירים אַנהדרליים (גבישים שמישוריהם אינם מפותחים, מעוותים). כמו כן המינרל מופיע כגוש חסר צורה (מסיבי) או גרגרי. יש לו פצילות מובחנת על {001} וחלשה על {100}, והוא נשבר באופן בלתי שווה עד שבבי. הקשיות של המינרל בינונית, 5 בסולם מוס, ומשקלו הסגולי הוא בממוצע 3.02. קיימים גבישים תאומים פוליסינתטיים ל־{001} ו־{101}. הספוריט תוסס בחומצת מלח מדוללת תוך יצירת משקע סיליקטי צמיג.
תכונות > תכונות אופטיות

אופטית המינרל הוא דו-צירי שלילי. מקדמי השבירה של הספוריט הם: nα=1.640-1.641‏, ו-nβ=1.674-1.676‏, ו-nγ=1.679-1.681.‏ גבישי הספוריט שקופים עד שקופים למחצה, צבעם אפור, אפור לבנבן עד אפור לילך. בשקף מנוסר הספוריט הוא חסר צבע. הברק של הספוריט זגוגי עד דמוי שרף, והנפיצה שלו חלשה. בהשפעת תותח אלקטרונים (קתודולומינסנציה) מפיק הספוריט גוון ירוק.
גילוי ומקור שם

המינרל נתגלה לראשונה ב-1908 במכרה טרנרס (Terneras) ליד ולרדניה (Velardeña) במועצה האזורית קואנקמה (Cuencamé), במדינת דורנגו שבמקסיקו. את שם המינרל קבע פרד יוג'ין רייט (Johann Fred Eugene Wright) לכבודו של הגאולוג האמריקני ג'וסיה אדוארד ספור (Josiah Edward Spurr ‏; 1950-1870).
מקור ותפוצה

הספוריט הוא בדרך כלל תוצר של התמרת מגע בחום גבוה בין סלעים קרבונטיים (דוגמת סלעי גיר או קירטון) למאגמה מאפית. בכמה מקומות קרובים במזרח התיכון נוצר הספוריט מבעירה של חומר ביטומני שבו היה ספוג סלע המשקע הקרבונטי.
הריאקציה הקלאסית היוצרת ספוריט בחום גבוה תוך פליטה של פחמן דו-חמצני היא בין וולאסטוניט וקלציט. על פי הנוסחה הבאה:
ריאקציות נוספות הן:
3 קלציט + 2 אקרמניט = ספוריט + 2 מונטיצ'ליט + 2 פחמן דו-חמצני (וולטר (L. S. Walter)‏ 1965)
2 לרניט + קלציט = 2 ספוריט (ריאקציה זו מתרחשת בגבעת סקוואט בשל אי היציבות של הלרניט בסביבת קלציט)
ספוריט נוצר בתנאים מסוימים גם בצורה מלאכותית בתנור שבו מייצרים צמנט פורטלנד כטבעות סביב דפנות התנור שמאלצות את היצרנים לעצור את הייצור על מנת לנקות אותם.
הספוריט נדיר למדי. מקומות בהם מוצאים ספוריט כוללים את מכרה טרנרס (Terneras) ליד ולרדניה (Velardeña) במועצה האזורית קואנקמה (Cuencamé), במדינת דורנגו (המקום בו נתגלה המינרל לראשונה), ובמחוז אנקנטדה (Encantada) במדינת קואווילה שבמקסיקו; על גבעת סקווט (Scawt Hill) בסמוך ללרן ובקרניל (Carneal), מחוז אנטרים בצפון אירלנד; באי מק (Muck) ובקמפהאוז (Camphouse), ארגיילשייר (Argyllshire), בסקוטלנד; בנפת טרס הרמנס (Tres Hermanas), מחוז לונה (Luna) בניו מקסיקו, ובקרסטמור (Crestmore) שבמחוז ריברסייד שבקליפורניה שבארצות הברית; בגולדן גולי (Golden Gully - "נקיק מוזהב") כ-150 ק"מ צפונית לאוקלנד בניו זילנד; בפוקה (Fuka) סמוך לביצ'ו (Bicchu) במחוז אוקיאמה ביפן; ובשפך הנהר טונגוסקה במרכז סיביר שברוסיה.
בישראל ניתן למצוא ספוריט בכמות רבה בתצורת חתרורים בבקעת חתרורים מזרחית לערד וגם בדרך מעלה אדומים. הספוריט הוא המרכיב העיקרי באבן השחורה-חומה שעוברים בה גידים ועורקים בהירים שנחצבה בבקעת חתרורים ושווקה תחת השם "שיש ערד" כאבן בניין ששימשה לציפוי מבנים, מטבחים וכאבן מרצפת.
לקריאה נוספת

Deer, W.A., Howie, R.A., and Zussman, J. (1997) Disilicates and Ring Silicates, Rock-forming minerals 1B, 2nd Ed., New York : Geological Society, pages 263-271, ISBN 1897799896
הערות שוליים

↑  פרויקט rruff
1 2  Deer, W.A., Howie, R.A., and Zussman, J. (1997) Disilicates and Ring Silicates, עמ' 264
1 2  אתר rruff
↑  לרשימה המלאה ניתן להיעזר בקישור לאתר Mindat.
↑  יהושע קולודני ושולמית גרוס, Thermal Metamorphism by Combustion of Organic Matter
↑   אבי בורג; יהושע קולודני, סלעים בוערים בישראל - בית חרושת טבעי למלט ולבטון, באתר הספרייה הווירטואלית של מטח
סנטר (פוטבול אמריקאי)

מיקום הסנטר במערך ההתקפה בו יש שני רצים אחוריים, שני תופסים וקיצוני צמוד. מיקום קו ההתקפה קבוע ואינו יכול להשתנות במערכים השונים
רנדי קרוס, אחד מהסנטרים הבולטים, ובעל שלוש אליפויות עם סן פרנסיסקו 49'
סנטר (מאנגלית, בארצות הברית: Center או C, בקנדה: Centre). זוהי עמדה בפוטבול האמריקאי או הקנדי.
בפוטבול הקולג'ים בארצות הברית מוענק פרס דייב רימינגטון לסנטר הטוב ביותר באותה שנה
תיאור

הסנטר היא העמדה הפנימית ביותר בין אנשי הקו ההתקפי בקבוצת ההתקפה הפוטבול. כמו כן הסנטר הוא האדם שמוסר (מוציא "סנאפ") מבין רגליו את הכדור אל הקוורטרבק בתחילת כל מהלך התקפי
תפקידים

תפקידו הראשון והעיקרי של הסנטר הוא להעביר את הכדור אל הקוורטרבק, העברה זו נקראת סנאפ. תכנון המהלך ההתקפי ברובו נישען על המיקום של אנשי הקו ההגנתי והליינבקרים ביחס לקו ההתקפי ואילו מרווחים בקו ההתקפי אנשי ההגנה בוחרים לכסות. בגלל שהסנטר רואה בצורה הברורה ביותר את המערך ההגנתי לפני הסנאפ, הוא הראשון שמכריז על שינוי בקו ההתקפי, ההכרזה הזאת מבוססת על מיקום אנשי הקו ההגנתי וחוליית הליינבקרים ביחס למרווחים שיש בקו ההתקפי, רוב השינויים שיבואו לאחר מכן מבוססים על ההכרזה של הסנטר. במקרים מסוימים הסנטר יכול לשנות את המערך של הקו ההתקפי כולו.
לאחר הסנאפ על הסנטר מוטלת האחריות לחסום את שחקני הקבוצה היריבה. משימות החסימה שעל הסנטר לבצע משתנות בתלות במהלך ההתקפי שרוצים לבצע.
תפקידים > חסימות לריצה

חסימות לריצה משתנות בתלות במהלך שרוצים לבצע ובמערך ההגנתי, כמו כן יש צורך בדחיפה של שחקני הקבוצה היריבה וזהו אחד מתפקידי הסנטר והליין ההתקפי בכלל. לאחר הסנאפ בדרך-כלל משימות החסימה של הסנטר יכללו:
חסימה של הליינבקר האמצעי ובמערכים מסוימים את הליינבקר האחורי, לאחר מכן או אם אין ליינבקר ממולו התקדמות לעבר קו ההגנה השני וביצוע חסימה
עזרה לגארדים בביצוע החסימות שלהם. ישנה אפשרות של חסימה כפולה של סנטר וגארד של שחקן אחד מהקבוצה היריבה (בדרך כלל הטאקל ההגנתי) כדי לדחוף אותו עוד כמה צעדים אחורה. ישנה עוד אפשרות בה הסנטר נותן דחיפה קטנה ("צ'יפ") שעוזרת לגארד להשיג עמדה טובה יותר לחסימה. לאחר מכן הסנטר יתקדם הלאה לחסום מטרות אחרות מאחרוי הקו ההגנתי.
ישנם מערכים התקפיים בהם שחקן מקו ההתקפה יוצא מהקו, רץ לפני השחקן עם הכדור וחוסם עבורו. למהלך כזה קוראים פוֻל (משיכה או באנגלית pull), אם אחד הגארדים "נמשך" כדי לבצע חסימה עבור השחקן עם הכדור, בדרך כלל הסנטר הוא זה שיחסום את הטאקלים ההגנתיים במקום בו הגארד השאיר חלל ריק.
תפקידים > חסימות למסירה

חשוב לזכור שבמהלכי מסירה אסור לאנשי הקו לעבור את קו ההתנגשות. חסימות למסירה דומות ברובן לחסימות עבור ריצה. גם פה הסנטר יעזור לגארדים בתלות במערך ההגנתי ובמיקום אנשי הקו ההגנתי. במקרה של בליץ הסנטר אולי יצטרך לזהות ולחסום ליינבקר, סייפטי או מגן פינה שמבצעים בליץ. סנטר טוב צריך גם להיות עירני למהלכי הטעיה ומהלכים מוסבים של ההגנה.
בזמן המהלך

ברוב מהלכי ההתקפה הסנטר יעביר את הכדור ישירות לידיו של הקוורטרבק "מתחת לסנטר" (אנדר סנטר או באנגלית under center בסלנג). במערך השוט-גאן, הסנטר ימסור את הכדור לקוורטרבק שעומד מספר יארדים מאחוריו. במערכים לשער שדה או הרחקה הסנטר ימסור את הכדור למחזיק או המרחיק שנעמדים מספר יארדים מאחוריו. בגלל שסנאפ גרוע יכול להרוס מהלך של הקבוצות המיוחדות ולגרום לאיבודי כדור, ישנן קבוצות שמאמנות שחקן במיוחד לתפקיד סנטר של מערכי הקבוצות המיוחדות. שחקן זה נקרא לונג סנאפר. חשוב לזכור שהסנטר אינו מחויב להעביר את הכדור לקוורטרבק המחזיק או המרחיק, אלא יכול להעביר את הכדור לכל שחקן העומד מאחוריו. לכן יש מהלכים שבהם הסנטר מעביר את הכדור ישירות לרץ האחורי, שבדרך-כלל מקבל את הסנאפ, וזאת במטרה להטעות את ההגנה.
קבוצות מיוחדות

במערכי הקבוצות המיוחדות, אם זהו מהלך הרחקה על הסנטר ימסור את הכדור בין 12 ל-14 יארד למרחיק, ואם זהו מהלך לשער שדה הסנטר ימסור את הכדור בדרך-כלל 7 יארד אל השחקן המחזיק (השחקן שמכין ומחזיק את הכדור עבור הבועט). זהו תפקיד שכל סנטר יכול לבצע אך קבוצות רבות מאמנות אנשים במיוחד לתפקיד זה (לונג סנאפר). ישנה חשיבות רבה למסירה ארוכה כזאת, והיא כדי שבזמן הבעיטה שחקנים גבוהים הנעמדים על קו ההתנגשות לא יצליחו לחסום את הכדור במעופו. כמו כן שבמיקרה וההגנה על הבועט קרסה לבועט יהיה זמן לשחרר את הכדור.
משיכת עבירות

למרות שהקוורטרבק הוא זה ששולט בכדור, זהו התפקיד של הסנטר להכניס את הכדור למשחק, ולשחקני ההגנה אסור לחצות את קו ההתנגשות לפני הסנאפ. סנטר "ערמומי" יכול להטעות את הקבוצה היריבה לעשות עבירת אופסייד, או לעשות סנאפ בזמן ששחקני ההגנה מחליפים עמדות, או מחליפים שחקנים.
עונת 1977/1978 בפוטבול ליג

| --- | --- |
 תקופת התחרות:  20 באוגוסט 1977 – 9 במאי 1978 (263 ימים)
 מספר משתתפות:  22
 הזוכה:  נוטינגהאם פורסט
 מספר משחקים:  462
 מספר שערים:  1231 (2.66 בממוצע למשחק)
 מלך השערים:  (30) בוב לצ'פורד (אברטון)
 → 1976/19771978/1979 ←
 
עונת 1977/1978 הייתה העונה ה-79 של הפוטבול ליג שהיא הייתה הליגה האנגלית הבכירה בכדורגל. העונה החלה ב-20 באוגוסט 1977 והסתיימה ב-9 במאי 1978 . בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.
הליגה הבכירה כללה 22 קבוצות. וולברהמפטון וונדררס, צ'לסי ונוטינגהאם פורסט היו הקבוצות שעלו מליגת משנה.
עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
נוטינגהאם פורסט שרק העונה עלתה לליגה הבכירה זכתה באליפות בפעם הראשונה בתולדות המועדון.
בסוף העונה לליגת משנה ירדו וסטהאם יונייטד, ניוקאסל יונייטד ולסטר סיטי. במקומן לליגה הבכירה עלו בולטון וונדררס, סאות'המפטון וטוטנהאם הוטספר.
כדורגלנים מצטיינים

בוב לצ'פורד מאברטון כבש 30 שערים וזכה בתואר מלך השערים.
קני בארנס מנוטינגהאם פורסט זכה בפרס כדורגלן השנה של התאחדות עיתונאי הכדורגל האנגלית.
פיטר שילטון מנוטינגהאם פורסט זכה בפרס כדורגלן השנה שהוענק על ידי התאחדות שחקני הכדורגל.
טבלת הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| 1 | נוטינגהאם פורסט | 42 | 25 | 14 | 3 | 69 | 24 | 45 | 64 | זכייה בליגה  העפלה לגביע האלופות |
| 2 | ליברפול | 42 | 24 | 9 | 9 | 65 | 34 | 31 | 57 | העפלה לגביע האלופות   כמחזיקת הגביע |
| 3 | אברטון | 42 | 22 | 11 | 9 | 76 | 45 | 31 | 55 | העפלה לגביע אופ"א |
| 4 | מנצ'סטר סיטי | 42 | 20 | 12 | 10 | 74 | 51 | 23 | 52 | העפלה לגביע אופ"א |
| 5 | ארסנל | 42 | 21 | 10 | 11 | 60 | 37 | 23 | 52 | העפלה לגביע אופ"א |
| 6 | וסט ברומיץ' אלביון | 42 | 18 | 14 | 10 | 62 | 53 | 9 | 50 | העפלה לגביע אופ"א |
| 7 | קובנטרי סיטי | 42 | 18 | 12 | 12 | 75 | 62 | 13 | 48 |  |
| 8 | אסטון וילה | 42 | 18 | 10 | 14 | 57 | 42 | 15 | 46 |  |
| 9 | לידס יונייטד | 42 | 18 | 10 | 14 | 63 | 53 | 10 | 46 |  |
| 10 | מנצ'סטר יונייטד | 42 | 16 | 10 | 16 | 67 | 63 | 4 | 42 |  |
| 11 | בירמינגהאם סיטי | 42 | 16 | 9 | 17 | 55 | 60 | 5- | 41 |  |
| 12 | דרבי קאונטי | 42 | 14 | 13 | 15 | 54 | 59 | -5 | 41 |  |
| 13 | נוריץ' סיטי | 42 | 11 | 18 | 13 | 52 | 66 | 14- | 40 |  |
| 14 | מידלסברו | 42 | 12 | 15 | 15 | 42 | 54 | 12- | 39 |  |
| 15 | וולברהמפטון וונדררס | 42 | 12 | 12 | 18 | 51 | 64 | 13- | 36 |  |
| 16 | צ'לסי | 42 | 11 | 14 | 17 | 46 | 69 | 23- | 36 |  |
| 17 | בריסטול סיטי | 42 | 11 | 13 | 18 | 49 | 53 | 4- | 35 |  |
| 18 | איפסוויץ' טאון | 42 | 11 | 13 | 18 | 47 | 61 | 14- | 35 | זכייה בגביע האנגלי  העפלה לגביע אירופה למחזיקות גביע |
| 19 | קווינס פארק ריינג'רס | 42 | 9 | 15 | 18 | 47 | 64 | 17- | 33 |  |
| 20 | וסטהאם יונייטד | 42 | 12 | 8 | 22 | 52 | 69 | 17- | 32 | ירדה ליגה |
| 21 | ניוקאסל יונייטד | 42 | 6 | 10 | 26 | 42 | 78 | 36- | 22 | ירדה ליגה |
| 22 | לסטר סיטי | 42 | 5 | 12 | 25 | 26 | 70 | 44- | 22 | ירדה ליגה |
עונת 1978/1979 בבונדסליגה

| --- | --- |
 תקופת התחרות:  11 באוגוסט 1978 – 9 ביוני 1979 (303 ימים)
 מספר משתתפות:  18
 הזוכה:  המבורג
 מספר משחקים:  306
 מספר שערים:  946 (3.09 בממוצע למשחק)
 מספר צופים:  7,955,959 (26,000 בממוצע למשחק)
 מלך השערים:  (22) קלאוס אלופס (פורטונה דיסלדורף)
 → 1977/19781979/1980 ←
 
עונת 1978/1979 הייתה העונה ה-16 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 1978 והסתיימה ב-9 ביוני 1979.
דרמשטאדט 98 (בפעם הראשונה בתולדות המועדון), ארמיניה בילפלד ונירנברג עלו מהליגה השנייה.
המבורג זכתה בתואר האליפות עונה בפעם הראשונה בתולדות המועדון.
על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה, ושלוש קבוצות עלו במקומן.
ארמיניה בילפלד, דרמשטאדט 98 ונירנברג ירדו לליגה השנייה לאחר עונה בודדת בליגה הבכירה.
כדורגלנים מצטיינים

קלאוס אלופס (פורטונה דיסלדורף) שכבש 22 שערים זכה בתואר מלך השערים של הליגה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | המבורג (אלופה) | 34 | 21 | 7 | 6 | 78 | 32 | 46 | 49 | העפלה לגביע אירופה לאלופות |
| 2. | שטוטגרט | 34 | 20 | 8 | 6 | 73 | 34 | 39 | 48 | העפלה לגביע אופ"א |
| 3. | פ.צ. קייזרסלאוטרן | 34 | 16 | 11 | 7 | 62 | 47 | 15 | 43 | העפלה לגביע אופ"א |
| 4. | באיירן מינכן | 34 | 16 | 8 | 10 | 69 | 46 | 23 | 40 | העפלה לגביע אופ"א |
| 5. | איינטרכט פרנקפורט | 34 | 16 | 7 | 11 | 50 | 49 | 1 | 38 | העפלה לגביע אופ"א |
| 6. | פ.צ. קלן | 34 | 13 | 12 | 9 | 55 | 47 | 8 | 38 |  |
| 7. | פורטונה דיסלדורף | 34 | 13 | 11 | 10 | 70 | 59 | 11 | 37 | זכייה בגביע הגרמני העפלה לגביע מחזיקות הגביע |
| 8. | בוכום | 34 | 10 | 13 | 11 | 47 | 46 | 1 | 33 |  |
| 9. | איינטרכט בראונשווייג | 34 | 10 | 13 | 11 | 50 | 55 | 5- | 33 |  |
| 10. | בורוסיה מנשנגלדבך | 34 | 12 | 8 | 14 | 50 | 53 | 3- | 32 | העפלה לגביע אופ"א כמחזיקת גביע |
| 11. | ורדר ברמן | 34 | 10 | 11 | 13 | 48 | 60 | 12- | 31 |  |
| 12. | בורוסיה דורטמונד | 34 | 10 | 11 | 13 | 54 | 70 | 16- | 31 |  |
| 13. | דיסבורג | 34 | 12 | 6 | 16 | 43 | 56 | 13- | 30 |  |
| 14. | הרטה ברלין | 34 | 9 | 11 | 14 | 40 | 50 | 10- | 29 |  |
| 15. | שאלקה 04 | 34 | 9 | 10 | 15 | 55 | 61 | 6 | 28 |  |
| 16. | ארמיניה בילפלד | 34 | 9 | 8 | 17 | 43 | 56 | 13- | 26 | ירדו ליגה |
| 17. | נירנברג | 34 | 8 | 8 | 18 | 36 | 67 | 31- | 24 | ירדו ליגה |
| 18. | דרמשטאדט 98 | 34 | 7 | 7 | 20 | 40 | 75 | 35- | 21 | ירדו ליגה |
עיר נחש

עיר נחש היא אתר המופיע בתעודת חכירה מתקופת מרד בר כוכבא. שמו של היישוב עיר נחש מעיד כי ישבו בו חרשי נחושת (דברי הימים א, פרק ד' פסוק י"ב).
פפירוס מורבעת 24

תעודה זו היא אחת מעשרה חוזי חכירה הכתובים בעברית. רק ששת הראשונים שרדו וניתנים לקריאה. התעודה נושאת את התאריך כ' בשבט בשנה השנייה למרד. לפי תעודה זו, החכיר הלל בן גריס קרקעות לאנשים שונים שאדמותיהם היו בעיר נחש. החוזים נחתמו בהרודיון (הרדיס), מקום מושבו של הלל בן גריס. נוסח התעודה:
[ב] עשרין לשבט ש[נ]ת שתי[ם] [ל]גאלת ישראל על יד שמעון בן כוסבא נסיא [י]שרא[ל] [במחנ]ה שיושב בהרד[יס] [אלעז]ר בן השלני אמר [ל]הלל בן גריס: אני מרצונ[י] [חכרתי ה] מך מן קצת עפר [שיש לי ב] עיר נחש... הכול חכרתי המך מן היום עד סוף ערב השמטה א[ת] [חכי]ר שאהא שוקל לך ה[כ]ה [כו]ל שנה ושנה חנטין יפות [ו]נקיות ארבעת [כ]ורין ושמנה סאין מעשרת
זיהוי המקום: דיר נחאס או חירבת א-נחש

חוקר המקרא ז'וזף מיליק סבר, בעקבות הארכאולוג וההיסטוריון אבֶּל, כי יש לזהות את עיר נחש עם דיר נחאס, כ-2.5 ק"מ מזרחית לבית גוברין, על הדרך שבין תרקומיא לבין בית גוברין, כ-2 ק"מ מזרחית לנחושה. ראיה לכך ראו החוקרים בשימור השם ובשל כך שעיר נחש מופיעה בדברי הימים א', ד', יב. בחורבת דיר נחאס נמצאה מערכת מסתור, וכן נמצאו מערות קבורה יהודיות מן התקופה הרומית הקדומה ומתקנים חקלאיים.
משמעות זיהויה של עיר נחש עם דיר נחאס באזור בית גוברין היא שהלל בן גריס שישב בהרודיון, החכיר אדמות בשפלה.
עולה מכך שיהודה חולקה לתחומי מנהל גדולים במיוחד, דבר שאינו מתיישב עם התעודות, מה גם שקשה לנהל מערכת מינהלית ביעילות במהירות בזמן מלחמה. בועז זיסו טוען כי משמעות השם הערבי "דיר נחאס" הוא "מנזר מובילי הבקר". לדעתו המקום קיבל את שמו בתקופה הביזנטית ולא בעקבות השתמרות השם מיישוב קדום מתקופת בית שני. לפיכך זיסו הציע כי יש לזהות את עיר נחש עם חירבת א-נחש הסמוכה להרודיון, שם התגלתה מערכת מסתור, וכן משום שהחורבה נמצאת במרחק של 1.8 ק"מ בלבד מצפון-מערב להרודיון, לעומת 32 ק"מ בקו אווירי מדיר נחאס. לטענת יואל אליצור וחיים בן דוד, השם "דיר" הוא כינוי לחווה חקלאית קדומה. לפי זאב זיוון, עיר נחש שוכנת בעבר הירדן, מדרום-דרום-מזרח לים המלח, ומעט צפונה לפונון. אולם הצעה זו מבוססת על פי פ. פרנק, ונדחתה כבר על ידי מיליק.
ראו גם

קריית ערביה
לקריאה נוספת

פ' בנואה, י' מיליק, ר' דה-ווֹ, "טקסטים עבריים וארמיים ממערות מורבעת", בתוך: אהרן אופנהיימר (עורך), מרד בר-כוכבא, ירושלים: מרכז זלמן שזר, 1980, עמ' 129–148
בועז זיסו, " 'מערת שפן' בעיי נחש אשר בשפלת יהודה", מחקרי יהודה ושומרון י"ז, 2008, עמ' 83–91
בועז זיסו, "עיי נחש", חדשות ארכאולוגיות 111, 2000, עמ' 107–108
בועז זיסו, "עיי נחש", חדשות ארכאולוגיות  109, 1999, עמ' 132–133
עדה ירדני, אוסף תעודות ארמיות, עבריות, ונבטיות, ממדבר יהודה, וחומר קרוב, ירושלים: הוצאת מאגנס, תש"ס, עמ' 107–112
P. Benoit, J. T. Milik and R. de Vaux, DJD II - Les grottes de Murabba'at, Oxford, 1961, pp.118–133
הערות שוליים

↑  עדה ירדני, אוסף תעודות ארמיות, עבריות, ונבטיות, ממדבר יהודה, וחומר קרוב, ירושלים, תש"ס, עמ' 107–112
1 2  פ' בנואה, י' מיליק, ר' דה-ווֹ, "טקסטים עבריים וארמיים ממערות מורבעת", בתוך: א' אופנהיימר (עורך) מרד בר-כוכבא, ירושלים, 1980, עמ' 134–148
↑  מפה בהוצאת צבא בריטניה, 1918 (באנגלית) עם סימון האתר Deir Nakhkhas צפונית מזרחית לבית גוברין, באתר הספרייה הלאומית, אוסף המפות ע"ש ערן לאור
↑  יגאל טפר, "חקרית מערכות המסתור", בתוך: עמוס קלונר, יגאל טפר (עורכים), מערכות המסתור בשפלת יהודה, תל אביב, 1987, עמ' 44, הערה 31
↑  בועז זיסו, "עיי נחש", חדשות ארכאולוגיות 111, 2000, עמ' 107–108; בועז זיסו, "עיי נחש", חדשות ארכאולוגיות 109, 1999, עמ' 132–133
↑  בועז זיסו, " 'מערת שפן' בעיי נחש אשר בשפלת יהודה", מחקרי יהודה ושומרון י"ז, 2008, עמ' 83–91
↑  יואל אליצור וחיים בן דוד, "דֵיר ונווה ושמות מקומות מטיפוס דֵיר-X בארץ-ישראל", קתדרה 123, ניסן תשס"ז
↑  זאב זיוון, "עברות שמות מקומות בנגב", אריאל – כתב עת לידיעת ארץ-ישראל, 2001, עמ' 150–151, "עם הפנים אל הנגב", עמ' 21–26.
↑  פ' בנואה, י' מיליק, ר' דה-ווֹ, "טקסטים עבריים וארמיים ממערות מורבעת", בתוך: א' אופנהיימר (עורך), מרד בר-כוכבא, ירושלים, 1980, עמ' 140
השושלת ה-25 של מצרים

| --- | --- |
 בית האב:  תקופת הביניים השלישית במצרים 
 תקופת השושלת:  715 לפני הספירה – 656 לפני הספירה 
 
פסל הגרניט בדמותו של תהרקה
השושלת ה-25 המכונה גם השושלת הנובית, השושלת הכושית, והפרעונים השחורים היא שושלת ממוצא נובי, שהתקיימה במצרים בסוף המאה ה-8 לפנה"ס. השושלת הסתיימה בשל הכיבוש האשורי בשנת 661 לפנה"ס .